
ИЗЈАВА О КОРИШЋЕЊУ ГЕНЕРАТИВНЕ ВЕШТАЧКЕ ИНТЕЛИГЕНЦИЈЕ
У ИЗРАДИ ЗАВРШНОГ РАДА

У складу са чланом 74. и чланом 88. Правилника о студијама другог степена на Факултету организационих наука, којима се уређују употреба вештачке интелигенције у писаним радовима, као и оригиналност и самосталност израде завршног рада, дајем следећу изјаву:
Потврђујем да сам упознат/а са правилима Факултета и Универзитета која се односе на академски интегритет, ауторска права, заштиту података о личности и одговорну употребу генеративне вештачке интелигенције.
Потврђујем да преузимам пуну одговорност за оригиналност, тачност, проверљивост, методолошку заснованост и садржај завршног рада.
Означити једну опцију:
☐   Генеративна вештачка интелигенција није коришћена
Генеративна вештачка интелигенција није коришћена у изради овог рада, осим евентуалних стандардних функција софтвера за проверу правописа, граматике и техничко форматирање текста.
☐  Генеративна вештачка интелигенција коришћена је искључиво као дозвољена језичка и техничка подршка
Генеративна вештачка интелигенција коришћена је искључиво за уређивање садржаја који је претходно креирао аутор, ради провере правописа и граматике, језичке и стилске редакције, унапређења читљивости или техничког форматирања. Није коришћена за креирање било ког дела рада, поглавља, студије случаја, експеримента, упитника, истраживачких резултата, анализе података, интерпретације резултата, закључака или научних извора.
Подаци о коришћењу генеративне вештачке интелигенције (попуњава се ако је означена опција 2):
	Сврха коришћења
	Алат / модел
	Улаз (prompt)
	Начин употребе

	
	
	
	

	
	
	
	


Назив и верзију модела навести уколико су познати.
Без обзира на означену опцију, изјављујем:
· да генеративна вештачка интелигенција није коришћена за измишљање, фалсификовање, прикривање или селективно мењање података, резултата, извора, цитата или библиографских јединица;
· да сам проверио/ла постојање, релевантност и садржај свих извора наведених у раду;
· да генеративни АИ алат није коришћен као замена за оригинални научни или стручни извор на коме се заснивају тврдње у раду;
· да генеративна вештачка интелигенција није коришћена за креирање или копирање делова завршног рада супротно правилима Факултета;
· да коришћење генеративне вештачке интелигенције, уколико је коришћена у дозвољеном обиму, не умањује моје ауторство, самостални интелектуални допринос нити одговорност за садржај завршног рада;
· да у АИ алате нису уношени подаци о личности, поверљиви подаци, пословне тајне или необјављени подаци трећих лица без одговарајућег правног основа и дозволе.

	Место и датум:
	________________________________________

	Име и презиме студента:
	________________________________________

	Број индекса:
	________________________________________

	Својеручни потпис:
	________________________________________

